cyanic-selkie/wikianc huggingface dataset:
Aftermath
Den amerikanske utgåva kom i juni og hadde anna plateomslag og færre songar i ei anna rekkefølgje. Songar som mangla var «Out of Time», «Take It or Leave It», «What to Do» og «Mother’s Little Helper». Dei fire spora vart seinare gjeve ut i USA på andre samlingar, og «Mother’s Little Helper» var alt ute som singel i 1966, og nådde åttandeplass på Billboardlista. I staden for vart hitten «Paint It, Black» med på albumet. Den amerikanske utgåva nådde andreplassen på albumlista i USA. I 2002 vart den amerikanske utgåva av Aftermath rangert som det 108. beste albumet gjennom tidene av musikkmagasinet Rolling Stone.
Britisk utgåve
Den originale britiske utgåva av Aftermath kom ut i april 1966 med fjorten spor. Det kom ut mellom singlane «19th Nervous Breakdown» og «Paint It Black», som ikkje var med på albumet, og vart ein stor hit i Storbritannia med åtte veker på toppen av den britiske albumlista.
Nordamerikansk versjon
Den amerikanske versjonen hadde eit anna plateomslag og var kortare. Songane «Out of Time», «Take It or Leave It», «What to Do» og «Mother's Little Helper» vart fjerna. Desse kom seinare ut i USA på andre samleplater, og «Mother's Little Helper» vart òg gjeven ut på singel i 1966 og nådde då åttandeplassen i USA. I staden for vart hitsingelen «Paint It, Black» inkludert. Denne utgåva av Aftermath nådde andreplassen på albumlista i USA og selde etter kvart til platinaplate.
Medverkande
Per den britiske utgåva:
The Rolling Stones
Andre medverkande
Ongal Peak
Ongal Peak (Vrah Ongal) er eit spisst, isdekt fjell på Levski Ridge i Tangra Mountains på Livingston Island i Sør-Shetlandsøyane i Antarktis. Fjellet vart klatra 21. desember 2004 av bulgararen Ljubomir Ivanov frå Camp Academia. Det er kalla opp etter den historiske regionen Ongal i Det første bulgarske riket som ligg i Donaudeltaet og nord for Svartehavet, i samband med Battle of Ongal.
Fjellet ligg 520 m nord for Levski Peak, 1,76 km søraust for Zograf Peak, 650 m sør for Komini Peak, 1,19 km sør for Ravda Peak og 2,44 km vest-sørvest for Plana Peak.
Stiftelsen
Stiftelsen var ei norsk visegruppe som var verksam i tidsromma 1972–75 og 1979–82. Gruppa gjekk først under namnet Loelvens Stiftelse. Mellom dei første medlemmene av gruppa var den seinare leksikonredaktøren Petter Henriksen, og i andre fasen til gruppa var Kari Bremnes medlem. Andre medlemmer var Hans M. Borchrevink, Magnus Freberg og Hanne Kristensen.
Stiftelsen gav ut to plater: Kva hjelp det å syngje (Spellemannprisen 1974 i klassa Årets gruppe) og Stiftelsens fristelser (1981). Gruppa deltok i norsk Melodi Grand Prix 1982. I 1972 deltok gruppa på Lørdagskveld med Erik Bye på NRK.
Skøyteløp under Vinter-OL 1972
Skøyteløpa under Vinter-OL 1972 under vinterleikane i Sapporo omfatta åtte distansar, fire for menn og like mange for kvinner. Tevlingane fann stad på ei kunstfrosen bane i dagane frå fredag 4. til laurdag 12. februar 1972. 118 utøvarar, 67 menn og 51 kvinner, frå 18 land deltok i skøytetevlingane.
Ard Schenk frå Nederland vart den store forgrunnsfiguren med sine tre gullmedaljar. Noreg fekk to sølvmedaljar ved Roar Grønvold og to bronsemedaljar ved Sten Stensen.
500 m
Dato: 5. februar <br style="clear:both;" />
1500 m
Dato: 6. februar <br style="clear:both;" />
5 000 m
Dato: 4. februar <br style="clear:both;" />
500 m
Dato: 10. februar <br style="clear:both;" />
1000 m
Dato: 11. februar <br style="clear:both;" />
1500 m
Dato: 9. februar <br style="clear:both;" />
United
Fotballklubbar
«United» finst i namnet til fleire fotballklubbar, særleg i Storbritannia. Nemninga «united» viser til at klubben er slått saman av to eller fleire tidlegare klubbar.
Mathias Dugstad
Dugstad tok eksamen frå Voss høgare allmennskule. Han byrja likevel ikkje som lærar, folketeljinga 1865 viser at han arbeidde heime på farsgarden. Gardbrukar på farsgarden frå 1873 til 1906. Han var medlem av heradsstyret på Voss perioden 1876-1901, ordførar 1878-89. Medlem av forlikskommisjonen frå 1879 til 1906.
Dugstad representerte Søndre Bergenhus amt på Stortinget frå 1886 til 1897. Han var 1886-88 medlem av protokollkomiteen, 1889-97 av både Lagtinget og vegkomiteen. I 1893 var han med i den utvida jarnbanekomiteen og i 1897 i den utvida tollkomiteen. Han representerte Venstre i den fyrste valperioden, sidan 1889 var han medlem av det Moderate Venstre.
Han døydde på slektsgarden Dukstad i Voss i 1929.
Closer to You av J.J. Cale
Closer to You er det ellevte studioalbumet til J.J. Cale, gjeve ut i 1994. Det vart publisert på det sjølvstendige franske selskapet Delabel og distribuert av Virgin Records.
Med på albumet var den faste bassisten til Cale, Tim Drummond og kona hans, Christine Lakeland.
Unsung Heroes av Dixie Dregs
Unsung Heroes er det sjette studioalbumet til den amerikanske jazzfusion-gruppa Dixie Dregs, gjeve ut i 1981.
Det vart nominert til Grammyprisen for beste rockeinstrumental.
Heile albumet er skrive og produsert av Steve Morse, og som alle dei tidlegare albuma deira er det heilt instrumentalt. Som på tidlegare album inkluderer jazzfusion-stilen deira òg element av country, som på «I'll Just Pick». Tittelen på «Day 444», ein lengre, melodisk komposisjon, syner til dagen då ei rekkje amerikanske gislar i Iran vart sleppte fri. «Go for Baroque» er eit heilt akustisk stykke i barokk stil.
Innhald
Alle spor er skrivne av Steve Morse.
I See You av Gong
I See You er det 13. studioalbumet til Gong, gjeve ut 10. november 2014.
Albumet vart det siste Gong-albumet med grunnleggjaren Daevid Allen før han døydde 13. mars 2015.
I See You vart miksa og produsert av sonen til Daevid, Orlando Monday Allen i Flamedog Records Studios og Bananamoon Observatory Studios i New South Wales i Australia, med ekstra produksjon av Dave Sturt og Daevid Allen.
Albumet kom ut 10. november 2014 på CD og dobbel-LP. CD-versjonen hadde eit ekstra spor, «Pixielation».
Dorot
Dorot (hebraisk skrift דּוֹרוֹת, tyder Generasjonar) er ein kibbutz sør i Israel. Han ligg nær Sderot i Sha'ar HaNegev regionale kommune. In 2008, hadde han 454 innbyggjarar.
Landsbyen vart grunnlagd under Hanukkah i 1941 av immigrantar frå Tyskland, som dyrka korn, frukttre og grønsaker. Jorderosjon var eit særleg stort problem for kibbutzen. Han vart kalla opp etter tre medlemmar av Hoz-familien Dov, Rikva og Tirtza, som omkom i ei bilulukke året før. Grunnleggjarane fekk seinare med seg innfødde israelarar og immigrantar frå Tsjekkoslovakia og Latvia. I 1947 hadde han 300 innbyggjarar.
Sommaren 1946 vart Doroth og nabolandsbyen Ruhama okkupert av den britiske hæren. På leiting etter ulovlege våpen i landsbyen, gjorde dei britiske soldatane store materielle skadar.
Under den israelsk-arabiske krigen i 1948 og slaget om Negev vart Dorot avskoren og måtte få forsyningar frå lufta fram til han vart frigjort i oktober 1948.
Cupvinnarcupfinalen i fotball 1998
Kampen
Kampens einaste mål vart sett inn av Gianfranco Zola, som straks etter han vart bytta inn skåra på ein halvvolley i det 71. minutt. Chelsea-spelaren Dan Petrescu vart utvist det 85. minutt og Stuttgart-spelaren Gerhard Poschner fór same vegen i sluttsekundane.
Stefano Braschi frå Italia dømde kampen.
Laga
Chelsea sitt vinnarlag bestod av: Ed de Goey, Steve Clarke, Frank Lebœuf, Michael Duberry, Danny Granville, Dan Petrescu, Dennis Wise (kaptein), Gustavo Poyet, Roberto Di Matteo, Gianluca Vialli og Tore André Flo. Flo gjekk av bana etter 70 minuttar, inn kom Gianfranco Zola, medan Poyet ti minuttar seinare overlet plassen sin til Eddie Newton.
Stuttgart mønstra fylgjande mannskap: Frank Wohlfahrt, Thomas Schneider, Murat Yakin, Thomas Berthold, Marco Haber, Zvonimir Soldo, Gerhard Poschner, Matthias Hagner, Krasimir Balakov, Jonathan Akpoborie og kaptein Fredri Bobic. Utover i 2. omgang gjekk Schneider, Haber og Hagner av bana etter 54, 74 og 78 minuttars spel, inn kom i rekkefylgje Jochen Endreß, Kristijan Đorđević og Sreto Ristić.
Anja Øyen Vister
Anja Øyen Vister er ein norsk elektronikaartist som er kjend under artistnamna Anja og Anji.
Anja Øyen Vister vart kåra til Årets Urørt i 2005 med låta «Hush, hush», og vann mellom anna over Animal Alpha. Sidan har ho vorte vokalist i elektronikabandet Flunk, som har gjeve ut seks plater til no. Musikken deira har vorte brukt i The O.C. og i filmen Nancy Drew. Ved sida av musikken har Anja studert medisin.
Sayh Diba
Sayh Diba er ei slette i Fujairah i Dei sameinte arabiske emirata
Santa Barbara Honeymoon
Santa Barbara Honeymoon er det tiande albumet til den skotske visesongaren Bert Jansch. Det kom ut i 1975.
Qingdao
Qingdao (kinesisk skrift 青岛, pinyin Qīngdǎo) er ein subprovinsiell by aust i provinsen Shandong i det austlege Kina. Det administrative byområdet, som ligg i ei bukt ved Gulehavet, har eit areal på 11 026 km² med over 8,7 millionar ibuarar.
6. serierunde i Tippeligaen 2000
'''Den 6. runden i Tippeligaen 2000''' vart utført med ein kamp laurdag 6. mai og resten av kampane den 7. mai. Bodø/Glimt slo Brann 3-2, medan Molde spelte uavgjort 2-2 mot Start og Rosenborg slo Haugesund 4-1. Rosenborg tok dermed over teten av ligaen, etterfølgd av Molde poenget bak, og Brann og Bodø/Glimt poenget bak dei igjen.
Qingdao
Historie
Området har vore busett i minst 6 000 år. Dongyi-folket budde her og skapte dawenkou-, longshan- og dongyeshi-kulturane. Under det austre Zhou-dynastiet (770-256 fvt.) vart byen Jimo etablert, den nest største i dåverande Shandong.
I 1891 vedtok styresmaktene i Kina å bygge ein forsvarsbase mot utanlandske flåtestyrkar. Vinteren 1895 ankra den russiske stillehavsflåten opp i bukta utanfor Qingdao. Den tyske keisaren melde til den russiske tsaren at viss Russland kom med territorielle krav i Kina, ville Tyskland krevje eit «koldepot», for å forsvare eigne handelsinteresser.
Dei tyske statsleiarane Ferdinand von Richthofen og Alfred von Tirpitz foreslo at provinsen Shandong skulle verte ei motvekt til den russiske flåten i Darien og den britiske i Weihai. Under påskot av å straffe drapa på to tyske misjonærar i fylket Juye i Shandong, hærsette tyskarane byen den 14. november 1897, og tvinga Kina til å godta ein traktat som mellom anna omfatta utleige av områda rundt byen og bukta.
Tyskland bygde opp ein stor marinebase, som opna for ein større tysk innverknad i heile Shandong-provinsen. Ein godt regulert bydel for utlendingar vart bygt med sanitære anlegg og elektrisk belysning. Ein garnison på 2 000 mann var stasjonert i byen.
I 1914 kravde Japan at Tyskland skulle avstå Qingdao. Tyske styresmakter ignorerte kravet, Japan erklærte då krig den 23. august 1914. Saman med alliansepartnaren Storbritannia bombarderte Japan Qingdao. Byen forsvarte seg, men fall den 7. november. Etter første verdskrigen fekk Japan makta over alle tyskkontrollerte område i Kina, trass i kinesiske protestar.
Digdagasletta
Digdagasletta er ei stor frodig sand- og grusslette nord i Dei sameinte arabiske emirata. Ho er den største og frodigaste sletta i landet.
Nordre Trysil kyrkje
Nordre Trysil kyrkje er ei kyrkje frå 2000 i Trysil kommune. Ved utsmykkinga er det for ein stor del nytta lokale materialer og lokale kunstnarar.
Qingdao
Historie
Etter andre verdskrigen etablerte USA eit hovudkvarter for sin vestlege stillehavsflåte i Qingdao, med løyve frå Kuomintang-regjeringa. Den 2. juli 1949 marsjerte kommunistiske styrkar inn i byen, og USA rømde med flåten sin.
Næring
Qingdao har hatt ei rivande økonomisk utvikling dei siste tiåra. Hamnebyen har sidan 1984 nytt godt av utanlandske investeringar og internasjonal handel. Særleg har Sør-Korea og Japan gjort omfattande investeringar i byen og det kringliggjande distriktet. Om lag 80 000 sørkoreanarar bur i Qingdao.
Samferdsle
Kinas riksveg 308 passerer gjennom prefekturet. Han tek til i Qingdao og leier via Jinan til Shijiazhuang i Hebei.
Saunders Rock
Saunders Rock er ein klippe 6 km nordvest for Feeley Peak, mellom Davisvillebreen og Quonsetbreen på nordsida av Wisconsin Range. Klippa vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Ho vart namngjeven av Advisory Committee on Antarctic Names (US-ACAN) etter John T. Saunders, ein elektrikar, Byrd-stasjonen vinteren 1960.
Guitar Man av J.J. Cale
Guitar Man er det tolvte studioalbumet til J.J. Cale, gjeve ut i 1996. Cale spelte dei fleste instrumenta sjølv på albumet, men får hjelp av kona, Christine Lakeland, på somme songar.
Robert Trujillo
Roberto Agustín Miguel Santiago Samuel Trujillo Veracruz er ein amerikansk musikar og låtskrivar, som er bassist i det amerikanske heavy metal-bandet Metallica. Han vart først kjend som bassist i crossover thrash-bandet Suicidal Tendencies frå 1989 til 1995, samstundes som han samarbeidde med frontmannen i Suicidal Tendencies, Mike Muir, i funkmetal-supergruppa Infectious Grooves. Etter at han slutta i Suicidal Tendencies, spelte han med Ozzy Osbourne, Jerry Cantrell og heavy metal-bandet Black Label Society. Trujillo vart medlem av Metallica i 2003 og har vore den lengstvarande bassisten i bandet. Han vart innlemma i Rock and Roll Hall of Fame som medlem av Metallica i 2009.
Digdagasletta
Digdaga ligg i Fujairah. I sørvest ligg ein sandørken og i aust ligg fjell. Landskapet brukte å vere ein savanne med Prosopis cineraria-tre og Calotropis-plantar, men dette har mest truleg blitt erstatta av jordbruksavlingar. Sør for sletta ligg byen Kalba.
Robert Trujillo
Videospel
Han er ein spelbar karakter i Tony Hawk's Pro Skater HD når Pro Skater 3 HD Revert Pack er installert.
Fylkesveg 194 i Aust-Agder
Fylkesveg 194 i Aust-Agder går mellom Kvia og Skare i Arendal kommune. Vegen er 1,3 km lang.
Eurovision Song Contest 1973
Eurovision Song Contest 1973 (ESC 1973) var den 18. gongen Eurovision Song Contest vart arrangert. Konkurransen vart halden i Nouveau Théâtre Luxembourg i Luxembourg i Luxembourg. Finalen fann stad laurdag 7. april. Luxembourg vann konkurransen med songen «Tu te reconnaîtras», framført på fransk av Anne-Marie David.
Nordre Trysil kyrkje
Kyrkjegarden vart teken i bruk i 1992.
Christian L. Jensen
Christian Ludvig Jensen var ein norsk jurist og politikar. Han var stortingsrepresentant for partiet Høgre i Oslo frå 1937 til -45. Statsråd Christian Jensen var farfar hans.
Far til Jensen var byrettsjustitiarius i Kristiania, og han sjølv vart cand. jur. i 1909. Deretter arbeidde han som dommarfullmektig ved Moss sorenskrivarembete i to år til 1911. I 1912 og -13 studerte han i Tyskland.
Frå 1913 var Jensen fullmektig hos Oslo-advokatane Fredrik Stang Lund og Jens Michael Lund. Etter at han sjølv tok advokaturen i 1917 var han kompanjong i same advokatfirmaet. Han arbeidde i firmaet til 1976. Perioden 1946-63 var han redaktør i Norsk Retstidende.
Jensen var ordførar i Aker kommune frå 1935 til han i 1941 vart avsett av okkupasjonsstyret. Etter den tyske kapitulasjonen kom han tilbake i ordførarombodet våren 1945 og var ordførar ut året. Frå 1937 til 1945 representerte han partiet Høgre på Stortinget. På Tinget var han medlem i Kommunalkomiteen.
Jensen hadde ei lang rekke styreverv og tillitsverv både på nasjonalt og lokalt plan. Han var styreformann i Norges Kommunalbank frå 1945 og for Oslo bymuseum frå 1946. Ei tid var han styreleiar i forsikringsselskapet Eidsvold, og av AS Buskerud Papirfabrikk. På fritida var Jensen ein mykje aktiv friluftsliv-mann, mellom anna styremedlem og 1926-28 formann i Norsk Tindeklub og sidan styremedlem og 1933-40 formann i Den Norske Turistforening. Også formann i Christiania Skiklubb.
Cape Freeman i Graham Land
Cape Freeman er eit nes på austenden av halvøya mellom Seligmanfjorden og Trailfjorden, på austkysten av Graham Land i Antarktis. Neset vart fotografert frå lufta i 1940 av U.S. Antarctic Service. Det vart kartlagd i 1947 av Falklands Islands Dependencies Survey (FIDS), som namngav det etter R.L. Freeman, ein landmålar i FIDS ved basen på Stonington Island.
Sarth Calhoun
Sarth Calhoun er ein amerikansk musikar frå Brooklyn i New York.
I 1999 byrja han å spele i Number19, eit rockeband som utvikla ein eksperimentell stil innan alternativ og indie rock. I 2005 skipa Sarth rock- og electronica-gruppaLucibel Crater, og eksperimenterte meir med elektronisk musikk og lydsløyfer. Bandet vart skildra som «kubistisk», som «om Picasso hadde eit band». Sarth vart så med i eit nytt band med Lou Reed og Ulrich Krieger, kalla Metal Machine Trio. Sarth deltok òg på Lou Reed- og Metallica-plata Lulu.
Lækjemiddel
Legemiddel, lækjemiddel, medisin eller medikament er farmasøytiske produkt som kan førebygga, lega eller lindra sjukdom, skader eller ulike symptom hjå menneske eller dyr. Ein har laga naturpreparat som botemiddel i uminnelege tider, men i dag er desse midla vanlegvis standardiserte spesialpreparat som blir syntetisk framstilte på faramsøytiske fabrikkar og selde på apotek. Mangelegemiddel er regulerte ved at ein lege, tannlege eller veterinær må skriva ut resept på dei. Andre er reseptfrie.
Stoff rekna som legemiddel i Noreg er nedskrivne i Forskrift om legemiddelklassifisering.
Vandrerne
Vandrerne er ei norsk musikkgruppe som har utgangspunkt i Sør-Østerdal og på Hedemarken.
Gruppa har turnert i Danmark, Irland, Skottland og i USA under namnet The Wanderers.
Morten Mortensen
Mortensen var medlem av heradsstyret i Tynset frå 1854, frå 1865 var han ordførar i over 15 år. Elles var han formann i skulestyret og i den lokale matrikkelkommisjonen.
Mortensen representerte Hedemarkens amt på Stortinget frå 1868 til 1885. Heile tida var han medlem av næringskomite nr 1, frå 1871 også medlem av Lagtinget. Under riksrettsforhandlingane i 1883-84 vart han skoten ut or retten. Han var medlem av valkomiteen 1879-85, både 1878 og 1880 var han medlem av utvida busdjettkomitear. I 1873 var han mellom dei stortingsrepresentantane som var med i kroningsdeputasjonen til Trondheim. Han vart i 1884 utnemnd til medlem av bankkommisjonen.
Han døydde på garden sin i Tynset i 1910.
Bojtsjinovtsi
Bojtsjinovtsi (bulgarsk Бойчиновци) er ein by og ein kommune i provinsen Montana i Bulgaria. Kommunen omfattar byen Bojtsjinovtsi og 12 andre busetnader.
Kommunen har eit areal på 307 km2. Ved folketeljinga i 2011 hadde kommunen 9 272 innbyggjarar, medan sjølve byen hadde 1 567 innbyggjarar.
Dei største busetnadene i kommunen er:
Mont Bonvin
Mont Bonvin er eit fjell i Bern-Alpane i Sveits.
Bolečica
Bolečica (serbisk Болечица) er ei kort elv nord i sentrale område av Serbia. og ei av sideelvane til Donau frå høgre. Elva er berre 12 km lang og heile elva renn gjennom ein forstad til Beograd.
Bolečica spring ut nord i den låge regionen Šumadija mellom dei to fjella Avala og Kosmaj. Heile elva, bortsett frå dei siste tre kilometrane er kanalisert.
Fylkesveg 195 i Aust-Agder
Fylkesveg 195 i Aust-Agder går mellom Skare og Skarestranda i Arendal kommune. Vegen er 945 meter lang.
Dagger Peak
Dagger Peak er eit bratt fjell kring 90 moh ved vestenden av Comb Ridge, like i nærleiken av The Naze på James Ross Island, like sør for Trinityhalvøya. Området vart først utforska i 1902 av Den svenske antarktisekspedisjonen under Otto Nordenskjöld. Fjellet vart kartlagd og gjeven det skildrande namnet av Falkland Islands Dependencies Survey i 1945. Dagger er eit engelsk ord for dolk.
Budovar
Budovar (serbisk Будовар) er ei elv nord i Serbia, ei 52 km lang sideelv til Donau frå høgre.
Budovar er eit system av naturlege og kanaliserte vassvegar kalla Patka-Budovar. Ho spring ut frå austsida av fjellet Fruška Gora, nær landsbyen Čortanovci som Patka (Патка) om lag 215 meter over havet. Elva renn sør- og søraustover, eit stykke parallelt til motorvegen mellom Beograd og Novi Sad. Ho munnar ut i Donau ved landsbyen Stari Banovci.
Cape Garcia
Cape Garcia er eit nes ved nordsida av innløpet til Barilari Bay, på vestkysten av Graham Land i Antarktis. Neset vart oppdaga og namngjeve «Cap Loqui» av Den franske antarktisekspedisjonen, 1903–05, under Jean-Baptiste Charcot. Samstundes kalla Charcot det sørlege neset ved bukta «Cap Garcia», etter kontreadmiral Garcia i Den argentinske marinen. Karta til Charcot frå Den franske antarktisekspedisjonen, 1908–10, synte «Cap Garcia» som det nordlege neset ved Barilari Bay og dette namnet har sidan vorte etablert. Charcot nytta ikkje namnet «Cap Loqui» på krata under den andre ekspedisjonen, men for å bevare dette namnet har det sidan vorte akseptert som Loqui Point på sørsida av bukta.
Flămânzi
Flămânzi er ein by i Botoșani fylke i Romania.
Yixing
Yixing (hanzi 宜兴; pinyin Yíxīng) er eit byfylke i byprefekturet Wuxi i provinsen Jiangsu i austre Kina. Byfylket har ei utstrekking på 2.177 km² og hadde i 2005 1,07 millionar innbyggjarar. Byen er kalla «keramikkhovudstaden i Kina» og «Verdas tekannesenter».
Yixinggods
Frå gammalt av har byen produsert steingods av lillabrun yixing-leire som finst i området. Yixingtekanner er høgt skatta og er mykje brukte til den kinesiske teseremonien. Dei eldste spora av keramikkmaking i Yixing er 7000-8000 år gamle, og under Han-dynastiet byrja ein laga keramikk med celadonglasur her. Keramikkmuseet i Yixing har over 10 000 gjenstandar.
I dag blir mykje av yixingkeramikken laga i nabobyen Dingshu (Dingshan), men det finst framleis handverkshus og fabrikkar her.
Shanjuan-hola
Shanjuan-hola er ein annan attraksjon. Ho er eit imponerande naturfenomen med ein hall på 1 000 m², stalaktittar på opptil sju meter og ein foss med eit fall på 120 meter utanfor. Temperaturen er rundt 23ºC heile året.
Holehallen er dekorert med dikt i kinesisk kalligrafi. Grotta har namnet sitt etter Shanjuan, ein vismann som ifølgje soga slo seg ned her for 4-5000 år sidan.
Kommunikasjon
Yixing har ikkje jernbanesamband, men riksveg 104 i Kina går gjennom byfylket. Vegen begynner i Beijing, går sørover via Dezhou og så til Jinan, Xuzhou, Nanjing, Hangzhou, Wenzhou og endar opp i Fuzhou.
Peter Moe
Peter Johan Moe var ein kjøpmann, fabrikkeigar, skipsreiar og stortingsmann frå Kristiansand. Ole Pedersen Moe var far hans.
Moe utdanna seg til handelsmann, mellom anna var han to år i Hamburg. Sidan slo han seg ned i fødebyen som kjøpmann, fabrikkeigar, verftseigar og skipsreiar. Han var medlem av bystyret frå 1861 til -88 og styremedlem i Noregs Bank. Elles var han sparebankdirektør i 20 år.
Moe var 2. representant frå Kristiansand på Stortinget 1883-85. Han var medlem av jarnbanekomiteen, i 1883 også av traktatkomiteen. Moe slutta seg til Venstre då partiet vart danna. Før valet i 1885 baud han seg fri for attval.
Han døydde på garden Sommerø i Oddernes i 1911, ein gard som han hadde arva etter far sin.
Schneider Rock
Schneider Rock er ei klippe 6 km nord for Siglin Rocks, som stikk opp av isen på vestsida av Martin Peninsula på Bakutis Coast i Marie Byrd Land. Ho vart først fotografert frå lufta av U.S. Navy Operasjon Highjump i januar 1947. Klippa vart namngjeven av Advisory Committee on Antarctic Names (US-ACAN) etter løytnant R.P. Schneider i U.S. Navy som var vedlikehaldskoordintar vef flystripa Williams Field ved McMurdo Sound, under Operasjon Deep Freeze 1966.
Kva hjelp det å syngje
Kva hjelp det å syngje er eit musikkalbum med Stiftelsen, utgitt i 1974. Dette var bandets første plate. Plata fekk Spellemannsprisen i kategorien Årets gruppe. Tittelen er tatt frå diktet Ordet av Tor Jonsson.
Sporliste
Side A: Side B:
Selena Quintanilla-Pérez
Selena Quintanilla-Pérez, ofte berre omtalt som Selena, var ein amerikansk songar og låtskrivar av meksikansk opphav. Ho stod på Billboard si liste over dei fremste latino-songarane på 1990-talet og den mestseljande latinske artisten i same tiår. Fjorten av singelane hennar kom inn blant dei ti øvste (topp ti) på latino-songlistene, og sju av singelane tok førsteplassen. Selena vart myrda 31. mars 1995.
Liv
Selena vart kalla for «dronninga av tejanomusikken» og det meksikanske svaret på Madonna. Tejanomusikk blir i Noreg gjerne kalla for tex-mex-musikk.
I 1990 selde Selena sitt album Ven Conmigo til gullplate, og med dette vart ho den første kvinnelege vokalisten som gav ut eit tejano-album som selde til gull. Oppfølgjaralbumet hennar Entre a Mi Mundo (1992), som inneheldt signatursongen hennar «Como La Flor», hjelpte henne til å bli kjend òg i Mexico. I 1993 vann ho sin første grammypris i kategorien «Beste meksikanske-amerikanske album» for Selena Live!. EMI Latin skreiv kontrakt med Selena for SBK Records, og planen var å gi ut eit «crossover»-album, slik at ho kunne tiltrekkja seg kjøparar som var tilhengjarar av andre sjangrar enn tejano. Medan førebuingane trekte ut, gav Selena ut albumet Amor Prohibido (1994), som vart nominert til ein grammypris. Dette albumet vart «det mestseljande latinske albumet nokosinne», og fekk ei dobbel platinumplate frå RIAA. På omtrent same tid bidrog ho til å byggja opp si eiga kleskjede og butikk-kjede kalla Selena Etc. Ho tilsette Yolanda Saldívar til å administrera kleskjeda, fordi ho sjølv hadde hendene fulle med å driva fanklubben som ho hadde oppretta.
Empirestil
Stil
Stilen er altså klassisistisk, det vil seie at han byggjer på arven frå antikken, anten arven frå det gamle Romarriket eller det gamle Hellas. I Frankrike har det vore ei meir eller mindre sterk og samanhengande romerskklassisistisk retning frå renessansen og framover, sjølv i tider då andre stilretningar òg gjorde seg gjeldande. Som eit resultat av både den entusiasmen for den romerske antikken som utgravingane frå 1748 og framover i ruinbyen Pompeii gav opphav til, og som ein reaksjon på den overdådige, særs dekorative og lite «naturlege» rokokkostilen som hadde utvikla seg i Frankrike frå 1720 – 1730-åra, vart det under kong Louis XV (Ludvig XV) (1710 – 1774) ei stendig sterkare interesse for ei klassisistisk stil, som til slutt vart einerådande.
Det enkle og fornuftige som ein meinte å sjå i antikkens borgarlege samfunn, ikkje minst i det gamle Roma, vart no ein tonegjevande idé som resulterte i ein sterk dyrking av dei antikke stildraga. I åra frå 1804 til 1814 nådde denne antikkprega stilen høgdepunktet. Aldri før hadde antikken vorte etterlikna så ivrig og konsekvent; Arc de Triomphe (Triumfbogen) i Paris vart til dømes reist etter førebilete av keisar Titus' boge i Roma, Vendômesøyla i Paris etter førebilete av Trajansøyla i Roma, og kvinnene tok til å kle seg i antikkliknande drakter med høg livline.
Denne franske utgåva av empirestilen gjorde seg òg gjeldande i Italia og Russland, og dessutan i Sverige, især etter at den franske Bernadotte hadde vorte kronprins i Sverige i 1810. Men ikkje berre den romerske antikken, men òg den greske gav førebilete til stilutviklinga i denne tida, særleg i Storbritannia, der stilen har nemninga  regency, og i Tyskland, der særleg K. F. Schinkel stod attom denne greskinspirerte retninga, som fekk stor innverknad. Kong Ludwig I i Bayern ynskte til dømes å gjere München til eit nytt Athen. I Noreg vart stilutviklinga mykje den same som i Tyskland, med arkitekten Christian H. Grosch som ein viktig pådrivar. Det same galdt Danmark, der den tonegjevande arkitekten var Christian Frederik Hansen.
Selena Quintanilla-Pérez
Liv
Selena hadde ei mezzosopran-stemme som vart rosa av musikkritikarane. På scena brukte ho klede som i stor grad framheva dei kvinnelege formene hennar. Ho var ikkje redd for å skilja seg ut, og valde klede som ho sjølv likte. Tidleg på 1990-talet utvikla Selena ein stil som bestod av dekorative bustierar, tronge bukser og pene jakkar som hang opne under konsertane hennar. Ho var inspirert av Paula Abdul, Janet Jackson og Madonna. Ifølgje systera Suzette, designa og sydde Selena ofte sine eigne kostyme saman med designerane sine, gjerne backstage kort tid før ho skulle opptre.
Selena var 23 år gammal då ho vart drepen av sin eigen medarbeidar Yolanda Saldívar. Saldívar hadde då i lengre tid underslått pengar frå Selena sitt selskap, og på drapstidspunktet var underslaga i ferd med å bli oppdaga. Reaksjonane på Selenas død kan samanliknast med dei som kom då Elvis Presley og John Lennon døydde. Den 12. april 1995, to veker etter at ho døydde, erklærte den dåverande guvernøren i Texas, George W. Bush, fødselsdagen hennar som «Selenadagen» i Texas. Warner Bros. produserte i 1997 filmen Selena, ein biografisk film på livet hennar med Jennifer Lopez i hovudrolla. Familien til Selena og dei tidlegare banda hennar heldt ein konsert til minne om henne som vart sendt på fjernsynskanalen Univision. Konserten fekk tittelen Selena ¡VIVE! og fekk høge sjåartal, faktisk dei høgaste som ein spanskspråkleg fjernsynsspesial nokon gong har fått i USA.
I desember 1999 blei Selena kåra til «top Latin artist of the '90s» og «Best selling Latin artist of the decade» av Billboard for dei fjorten singelane sine på topp ti-lista Top Latin Songs, der sju av dei nådde fyrsteplassen. Ho var den bestseljande kvinneleg latinosongaren på 1990-talet i USA og Mexico. Selena blei kåra til «Best Female Vocalist of the '80s» og «Best Female Vocalist of the '90s"»ved Tejano Music Awards i 2010.
Flag av James Taylor
Flag er det niande studioalbumet til den USA-amerikanske songar-låtskrivaren James Taylor. Det kom ut 1. mai 1979 med songar («Millworker», «Brother Trucker») frå musikken Taylor skreiv for Stephen Schwartz-musikalen Working for Broadway, basert på boka til Studs Terkel.
Albumet vart ikkje godt motteke, men det gav ein hit i Taylor sin coverversjon av Gerry Goffin-Carole King-komposisjonen «Up on the Roof», som var siste topp 40-hitten Taylor oppnådde som soloartist.
Signalflagget som utgjer coveret på albumet er «O (Oscar)», som står for mann over bord.
I episoden 12. mai 1979 av Saturday Night Live var Taylor den musikalske gjesten, og framførte tre songar frå albumet, «Up on the Roof», «Millworker» og «Johnnie Comes Back».
Fylkesveg 196 i Aust-Agder
Fylkesveg 196 i Aust-Agder går mellom Loftstad og Alve i Arendal kommune. Vegen er 1,8 km lang.
Flag av James Taylor
Innhald
Alle songane av James Taylor, utanom der andre er nemnde.
Garnerin Point
Garnerin Point er eit nes på vestkysten av Graham Land i Antarktis, som stikk ut i Wilhelmina Bay søraust for Pelseneer Island. Det vart kartlagd av Belgica-ekspedisjonen under Gerlache, 1897–99, og vart namngjeve av UK Antarctic Place-Names Committee i 1960 etter Andre J. Garnerin, ein fransk ballongførar som var den første til å hoppe i fallskjerm frå ein fri ballong i 1797.
Storhaugskipet
Restane etter Storhaugskipet, og kalla Gunnarhaugskipet, kjem frå ein gravhaug på Avaldsnes på Nord-Karmøy i Rogaland i Noreg. Skipet vart funne i den såkalla Storhaugen, på garden Gunnarshaugen. Skipet har vore av omlag same storleik som Gokstadskipet. Frå haugen har det i lang tid vorte transportert vekk jord. Då han var utgraven i 1890, av Anders Lorange, var skipsrestane i dårleg forfatning. Det vart funne restar av eit rikt gravgods.
Skipet
Ein har ikkje funne restar av kjølsvin eller mastefisk. Ein kan likevel ikkje avvise at skipet har hatt ei form for segl. Indisiar på det er høgt fribord og forsterka konstruksjon. Det er ikkje funne spor etter ein kjøl, noko som og kunne fortelje om seglbruk.
Storhaugskipet vert tidsmessig plassert mellom Kvalsundfunnet og dei kjende vikingskipa frå Oslofjordområdet. Frå denne heller korte tidsbolken er det lite skipsfunn, og sjølv om lite er funne av Storhaugskipet representerar det ein overgang- elller eksprimentperiode.
Fotballdivisjonen T1
Fotballdivisjonen T1 (thai ไทยลีก 1, engelsk Thai League 1) er toppserien i thailandsk fotball for menn.
Buriram United F.C. er meistrane i 2018.
Bortelhorn
Bortelhorn er eit fjell i Dei lepontinske Alpane på den sveitsisk-italienske grensa.
Siglin Rocks
Siglin Rocks er ei gruppe klippeframspring halvvegs mellom Schneider Rock og Binder Rocks på vestsida av Martin Peninsula på Bakutis Coast i Marie Byrd Land. Dei vart først fotograferte frå lufta av U.S. Navy Operasjon Highjump i januar 1947. Gruppa vart namngjeven av Advisory Committee on Antarctic Names (US-ACAN) etter D.F. Siglin i U.S. Navy som var vedlikehaldskoordinator ved flystripa Williams Field, McMurdo Sound, under Operasjon Deep Freeze 1967.
Salamiyah-distriktet
Salamiyah (arabisk سلمية, Salamīya) er eit distrikt (mantiqah) i Hama guvernement i Syria. I folketeljinga i 2004 hadde det eit folketal på 187 123. Senteret i distriktet er byen Salamiyah.
Inndelingar
Distriktet Salamiyah er delt inn i fem underdistrikt eller Nāḥiyas (folketala er frå folketeljinga i 2004):
Cupvinnarcupfinalen i fotball 1992
Cupvinnarcupfinalen i fotball 1992 fann stad på Estádio da Luz i Lisboa 6. mai 1992, framfor 16 000 tilskodarar. Werder Bremen vann finalen, den 32. i sitt slag, med siffera 2-0 over AS Monaco.
Kampen
Klaus Allofs sende Werder opp i leiing 1-0 fem minuttar før pause. Wynton Rufer la på til 2-0 ti minuttar ut i den andre omgangen, fleire mål kom ikkje.
Pietro d'Elia frå Italia dømde kampen.
Laga
Monaco mønstra mannskapet: Jean-Luc Ettori (kaptein), Roger Mendy, Luc Sonor, Emmanuel Petit, Patrick Valéry, Jérôme Gnako, Marcel Dib, Rui Barros, Gérald Passi, Youssouf Fofana og George Weah. Benjamin Clément og Youri Djorkaeff vart bytta inn etter 60. og 63. minuttar, ut gjekk Fofana og Petit.
Daggoo Peak
Daggoo Peak er eit klipperik peak, 905 moh, ved nordsida av munningen av Flaskbreen, 35 nautiske mil vest-sørvest for Tashtego Point på austsida av Graham Land. Det vart kartlagd og fotografert av Falkland Islands Dependencies Survey i 1947, og vart namngjeven av UK Antarctic Place-Names Committee i 1956 etter harpunéren til Flask i Herman Melville-romanen Moby-Dick.
Den internasjonale romfartsdagen
Den internasjonale romfartsdagen er den 12. april og vart oppretta av Hovudforsamlinga i FN i 2011. Dagen vart vald fordi det er årsdagen for at Jurij Gagarin i 1961 som første menneske forlet jorda. I vedtaket sitt seier hovudforsamlinga at det er i den felles interessa til heile menneskeslekta å utforske verdsrommet og ta det i bruk på ein fredeleg måte.
I Russland har dagen vore feira sidan 1962 som «Kosmonautdagen»
Cupvinnarcupfinalen i fotball 1978
Cupvinnarcupfinalen i fotball 1978 fann stad på Parc des Princes i Paris 3. mai 1978, framfor 48 679 tilskodarar. RSC Anderlecht frå Brussel vann finalen, den 18. i sitt slag, med sluttsiffera 4-0 over Austria Wien.
Kampen
Anderlecht-kapteinen Rob Rensenbrink sette inn i 1-0 i det 13. minutt og la på til 2-0 i det 44. minutt. Allereie før pausesignalet lydde auka backen Gilbert Van Binst til 3-0 og same mann fastsette sluttresultatet til 4-0 i det 82. minutt.
Heinz Aldiger frå Vest-Tyskland dømde kampen.
Laga
Austria Wien stilte med: Hubert Baumgartner, Robert Sara (kaptein), Erich Obermayer, Josef Sara, Ernst Baumeister, Karl Daxbacher, Herbert Prohaska, Felix Gasselich, Thomas Parits, Hans Pirkner og Julio Morales. Daxbacher og Morales gjekk av bana i det 60. og 74. minutt, inn kom fyrst Alberto Martínez og sidan Fritz Drazan.
Săveni
Săveni (ungarsk Szövén) er ein by i Botoșani fylke i Romania.
Fylkesveg 197 i Aust-Agder
Fylkesveg 197 i Aust-Agder går mellom Nissedal og Våksnes i Arendal kommune. Vegen er 1,2 km lang.
Kumbh mela
Ulike former for kumbh mela finn stad kvart fjerde år. Ardh (halve) kumbh mela blir feira i Haridwar og Prayag i Allahabad kvart sjette år, purna (heile) kumbh mela kvart tolvte år på ein av fire stader (Prayag, Haridwar, Ujjain og Nashik). Maha (store) kumbh mela i Allahabad finn stad etter 12 heile, det vil seie kvart 144. år. Siste gong dette hende var i 2001. Rundt 60 millionar menneske deltok i det som blei den største menneskesamlinga som er kjend.
Săveni
Busetnader
Săveni er ein oraș (mindre bykommune) med desse busetnadane:
Ragnvald Brusesson
Ragnvald Brusesson (Rögnvaldr Brúsason) var jarl på Orknøyane, saman med farbroren Torfinn Sigurdsson, frå tida rett etter 1035 til han døydde omkring 1046.
A Rare Conundrum
A Rare Conundrum er det ellevte albumet til den skotske visesongaren Bert Jansch. Det kom ut i 1977 i Storbritannia. Albumet vart først gjeven ut av Ex Libris i Danmark seint i 1976 som Poormouth med eit anna plateomslag og eit noko anna innhald.
Ragnvald Brusesson
Norrøne kjelder
Livet hans er skildra mest detaljert i Orknøyingasoga og han er nemnt i soga om Olav den heilage. Dei norrøne sogene er rekna som usikre kjelder, då dei vart nedskrivne omkring 200 år i ettertid. Ein trur likevel at Orknøyingasoga gir truverdige opplysningar om dei viktigaste hendingane i livet til orknøyjarlane i tida etter år 1000, særleg der ein finn støtte frå samtidige skaldevers, slik som her i «Ragnvaldsdråpa» og «Torfinnsdråpa» av Arnor jarlaskald (sjå ref.) og «Kalvsflokk» av Bjarne Gullbrarskald (sjå ref.).
Familie
Ragnvald var son til orknøyjarlen Bruse Sigurdsson og farfar hans var Sigurd Lodvesson jarl (Sigurd Digre). Det er ikkje kjent kven mor hans var og heller ikkje når han vart fødd. Farbrørne hans var Sumarlide, Einar og Torfinn, men berre den sistnemnde levde på den tida då Ragnvald vart jarl. Skalden Arnor jarlaskald skal ha vore gift men ein slektning av Ragnvald. Han gjorde kanskje fleire dikt om Ragnvald, men berre to vers av arvekvadet «Ragnvaldsdråpa» er kjent i dag.
Tora kongemor
Dei norrøne kjeldene er samde om at mor til kong Magnus Berrføtt (1073-1103) heitte Tora, men t.d. i Fagerskinna er ho kalla Arnesdotter og i Heimskringla Joansdotter. Det er ein usikker teori om at ho i røynda heitte Tora Ragnvaldsdotter og var dotter åt Ragnvald Brusesson jarl og at ho var den same Tora som etter ætterekka «af en gl ætleg» var gift med Ljot jarl på Godøy. Teorien kan sannsynleggjerast ved at:
Liv og lagnad
Ragnvald blir nemnt første gongen i Orknøyingasoga (kap. 17) då faren Bruse jarl og farbroren Torfinn jarl i tida omkring 1020 var hos kong Olav Haraldsson i Noreg for å få hjelp til å løyse usemja om korleis dei skulle dele styringa med Orknøyane, etter at Einar jarl (Vrangmunn) var død. Bistanden frå kong Olav gjekk vel ikkje heilt slik dei hadde tenkt seg då kong Olav tvinga dei to til å gjere eidane sine på at dei gav kong Olav overherredømet over jarleriket, og kongen kravde at ungguten Ragnvald Brusesson vart verande att i Noreg som gissel. I Orknøyingasoga blir Ragnvald ved dette høvet skildra som ein framifrå ven gut. Håret hans var stort og gult som silke, han var stor og sterk og hadde godt vit og høvisk framferd.
Gissel hjå kong Olav
Ragnvald kom attende til Noreg saman med Magnus Olavsson (den gode) då han vart teken til norsk konge i 1035, og det var stort vennskap mellom dei. Det kom då tidendar om at faren, Bruse Sigurdsson jarl, var død, og Ragnvald reiste attende til Orknøyane for å krevje «odelen sin». Ved dette høvet blir det sagt i Orknøyingasoga (kap. 21/22) at kong Magnus gav han tre skip, gav han jarletittel og den tredjeparten av øyane som kong Olav hadde eigd, slik at Ragnvald skulle styre over to tredjepartar.
Orknøyingasoga gir oss forståinga av at farbroren Torfinn jarl, heldt på at eiden til kong Olav var gjort under tvang og at han aldri hadde akseptert at den norske kongen hadde herredøme over jarleriket, medan det ser ut til at både Bruse jarl, og no Ragnvald jarl, stod ved eiden til kong Olav, og rekna seg som underlagt den norske kongen.
Attende på Orknøyane
På Orknøyane kravde Ragnvald to tredjepartar av øyriket, og Torfinn jarl gjekk med på å gi han det som han «eigde med rette» (kap. 22) men gjorde det samstundes klart at han ikkje aksepterte at kong Magnus hadde noko råderett over øyane. I dei neste åtte åra samarbeidde dei og var i hærferd både i Irland, på Hebridane og i Skottland. Orknøyingasoga nemner eit slag i Vatsfjord (kanskje Loch Vatten på den skotske øya Skye). Slaget er òg nemnt i «Torfinnsdråpa» (vers 13) av Arnor jarlaskald, og der fekk dei ein stor siger. Om vintrane sat dei i ro på Orknøyane og om sumrane låg dei ute i hernad, stundom kvar for seg.
I Noreg var Kalv Arnesson blitt uven med kong Magnus og han laut røme frå landet. (Soga om Magnus den gode, kap. 14). Truleg i 1036 kom han med mykje folk til Torfinn jarl på Orknøyane; Ingebjørg Finnsdotter, brordotter til Kalv, var kona til Torfinn jarl og det var stort vennskap mellom Kalv og Torfinn.
Kalv Arnesson heldt stort følgje hjå seg og det vart kostesamt for Torfinn jarl. Han gjorde då krav til Ragnvald jarl om at han måtte gi frå seg den tredjeparten som Einar Vrangmunn hadde hatt, og som den norske kongen meinte seg å råde over. Då vart det usemje mellom jarlane og Torfinn tok til å samle folk for «å hente med det harde det han ikkje fekk med det gode».
Ragnvald jarl drog då til kong Magnus i Noreg for å få hjelp, og ikkje lenge etter kom han attende til Orknøyane med ei stor og velrusta hær. Det kom då (omkring 1045) til eit stort slag ved «Raudebjerg» og Kalv Arnesson var med i hæren til Torfinn jarl. Arnor jarlaskald nemner slaget i «Torfinnsdråpa» (versa 21 og 22) og Bjarne Gullbrarskald nemner slaget i «Kalvsflokk». Det såg ei stund ut til at Ragnvald skulle få siger, men etter at Kalv Arneson kom til med styrken sin, vart overmakta for stor og Ragnvald flydde. Han drog straks til havs og segla aust til Noreg, der vart han verande ei tid hos kong Magnus. Torfinn jarl la då under seg alle øyane.
Siste ferda
Orknøyingsoga (kap.27/28) fortel at «tidleg på vinteren» drog Ragnvald jarl attende til Orknøyane med eitt skip. Der fekk han samla seg folk og kom uforvarande på Torfinn jarl på «Rossøy» (no: Mainland). Mennene hans omkransa huset og sette eld på. Dei trudde at Torfinn hadde brunne inne, men han hadde likevel redda seg ut, saman med Ingebjørg, kona si, og kom seg usedd over til Caithness.
Ragnvald jarl la så under seg heile det riket som Torfinn hadde ått. Deretter tok han tilhald i Kyrkjevåg for å halde vintersete der. Litt før jul var Ragnvald jarl med stort følgje på «Litle Papøy» (Papa Stronsay). Der kom Torfinn jarl over dei, kringsette garden og ville brenne inne Ragnvald jarl. Ragnvald jarl kom seg likevel undan, men om litt fann dei han nede ved stranda og der vart han drepen. Det vart sagt at det var Torkjell Fostre som utførte drapet, for «det var ikkje nokon annan som ville».
Ettermæle
Liket av Ragnvald jarl vart ført til «Store Papøy» og gravlagt der. Det vart sagt om Ragnvald at han hadde vore ein av dei vensælaste og duglegaste av alle dei jarlane som dei hadde hatt på Orknøyane, og det var mange som sørgde over han. Ein seinare orknøyjarl, Kale Kolsson vart gitt namnet «Ragnvald» - fordi mor hans hadde sagt at Ragnvald Brusesson hadde vore den hævaste av alle Orknøyjarlane, og dei trudde det skulle følgje lukke med namnet hans (kap. 61).
Ragnvald jarl var den første av orknøyjarlane som hadde tilhaldstad i Kirkwall (Kirkjuvagr). Ein reknar òg med at det var han som let bygge St Olav kyrkja i Kirkwall.
Etter at Ragnvald var død, la Torfinn jarl under seg heile Orknøy-riket. Slik ein kan tolke Orknøyingasoga, må desse hendinga kunne tidfestast til vinteren 1046/1047, det siste året kong Magnus levde.
Bösentrift
Bösentrift er eit fjell i Wallis-Alpane i Sveits.
Wadi Wurayah
Wadi Wurayah er eit område mellom byane Masafi, Khor Fakkan og Bidiyah i Dei sameinte arabiske emirata. Det har status som Ramsar-område. Området dekkjer 127 km².
Natur
Wadi Wurayah er heimstad til meir enn 100 artar av pattedyr, fuglar, reptil, amfibiar, og meir enn 300 planteartar. Området er kjent for dei vakre fossane i Hajarfjella. Det er eit av få område i verda der den utryddingstruga arabiske tahren framleis går fritt. Ein trur òg det framleis kan vere arabisk leopard her, men denne arten er ikkje blitt sett sidan 1995.
Slater Rocks
Slater Rocks er ei gruppe klippeframspring eller låge åsar 7 km nord for Leister Peak i Kohler Range i Marie Byrd Land. Dei vart kartlagte av US Geological Survey (USGS) frå landmålingar og flyfoto tekne av U.S. Navy i 1959-71, og namngjevne av Advisory Committee on Antarctic Names (US-ACAN) etter Robert T. Slater i US Navy, utstyrsoperatør ved Amundsen-Scott-stasjonen i 1974.
Linjebreidde
Linjebreidde er eit mål for bandbreidda til spektrallinjer til ljos sendt ut eller absorbert ved atomære eller molekylære overgangar mellom ulike energinivå. Alle spektrallinjer har ei viss breidd, fordi frekvensen til ljos sendt ut pga ein atomær overgang mellom to energinivå i eit atom, har ein uskarpleik som kjem av den endelege levetida til det eksiterte energinivået. Ifølgje Heisenbergs uskarpleiksprinsipp er uskarpleiken i frekvensen til ljoset, og dermed er bandbreidda større, jo mindre levetida til energinivået er. Bandbreidda som kjem av uskarpleiken i lysfrekvensen blir kalla den naturlege linjebreidda.
Garzón Point
Garzón Point er eit nes mellom Oscar Cove og Skontorp Cove sør i Paradise Harbor, på Danco Coast i Graham Land i Antarktis. Etter den argentinske utforskinga av området vart det namngjeven i 1956 av Comision de koordinacion Geografica (Argentina) etter general Eugenio Garzón, ein helt i den argentinske sjølvstendekrigen.
You Don't Know How It Feels
«You Don't Know How It Feels» er ein song av Tom Petty frå albumet Wildflowers frå 1994. Songen var den første singelen på albumet og nådde toppen av Billboard Hot Mainstream Rock Tracks-lista og 13. plassen på Billboard Hot 100.
MTV og mange radiostasjonar spelte ein sensurert versjon av «You Don't Know How It Feels,» der dei spelte ordet «joint» baklengs i «let's roll another joint» — i tillegg vart ein versjon der ordet «roll» vart erstatta med «hit» (som endrar tydinga i setninga frå å røyke marihuana til å vitje ein bar. Likevel vann musikkvideoen MTV-prisen for årets beste mannlege video i 1995.
Girl on LSD
Petty hadde opphavleg tenkt å ta med B-sida til singelen, «Girl on LSD», på Wildflowers, men Warner Bros. godtok ikkje dette fordi han var for kontroversiell. I songen syng Petty om å forelske seg i jenter som går på forskjellige typar dop: marihuana, kokain, LSD, øl, krystallmetamfetamin, china white (eit slanguttrykk for heroin) og kaffi.
Čik
Čik eller Čiker (serbisk Чик eller Чикер; ungarsk: Csík-ér, kroatisk Čik eller Čiker) er ei elv nord i Serbia. Ho er 95 km lang og ei sideelv til Tisa frå høgre. Heile elva renn gjennom Bačka i provinsen Vojvodina.
Vernesko
Vernesko er sko som vernar føtene mot å verta skadd. Vernesko med ståltå vert til dømes, nytta for å vera føtene mot klemmskadar, fall av tunge gjenstandar, osb. Dei er vanlege ved arbeid på skipsverft, bilverkstad, osb.
Čik
Čik spring ut nordvest i Subotička Peščara mellom landsbyar Tavankut og byen Subotica, nær grensa til Ungarn, 128 meter over havet. Elva munnar ut i Tisa ved landsbyen Bačko Petrovo Selo, 74 meter over havet.
Čik var tidlegare særs forureina, men i 1990-åra var den nedre dele av elva reinsa og det vart sett ut fleire fiskeartar.
Carl Rynning
Carl Ingwart Theodor Rynning var ein norsk sakførar, embetsmann og stortingsmann frå Sauland i Telemark. Ole Roald Rynning var bror hans.